কাসা ভিভা

কাসা ভিভা ইলিনয়ের হুইটন এবং কোস্টারিকার সান জোসে শহরে অবস্থিত একটি অলাভজনক সংগঠন। কাসা ভিভার উদ্দেশ্য পরিবার থেকে বিচ্ছিন্ন শিশুদের একটি নিরাপদ, যত্নশীল পরিবারে স্থানান্তর করা। কাসা ভিভা স্পেনীয় ভাষার শব্দ যার অর্থ "জীবন্ত পরিবার" বা "জীবন্ত বাসা"। কাসা ভিভা একটি আন্তর্জাতিক শিশু কল্যাণ মানদন্ড তৈরি করেছে যা হলো:

 চলমান মার্কিন তহবিলের উপর নির্ভর না করা
 দেশভিত্তিক
 খ্রিস্টীয় গির্জার সামাজিক যোগাযোগ মাধ্যম ব্যবহার করে পরিবারদের সনাক্ত করে এবং প্রশিক্ষণ দেয়া

কাসা ভিভা মূলত সামাজিকভাবে অনাথদের যত্ন নেয়, এবং একই সাথে প্রকৃত অনাথদেরও যত্ন নেয়।

 ইতিহাস 
১৯৯৮ সালে ফিলিপ এবং জিল অ্যাসপেগ্রেন ডোমিনিকান প্রজাতন্ত্রে যান একটি অনাথাশ্রম নির্মাণ করতে এবং কিডসঅ্যালাইভ সংগঠনের সঙ্গে মিলে স্থানীয় মানুষদের প্রশিক্ষণ দিতে, যাতে তারা সেখানের শিশুদের যত্ন নিতে পারে। কিন্তু তারা শিগগিরই বুঝলেন যে আরো ভালো উপায়ে আন্তর্জাতিকভাবে শিশুদের যত্ন নেওয়া  প্রয়োজন যা হবে কম খরচে, কম প্রতিষ্ঠাননির্ভর এবং দ্রুত সময়ে। তারা এমন একটি শিশু কল্যাণ মানদন্ডের কথা ভাবতে শুরু করেন যেখানে নতুন ভবন তৈরির প্রয়োজন পড়বে না এবং যেখানে শিশুদের অনাথাশ্রমের পরিবর্তে পরিবারে রাখা হবে।

২০০৫ সালে তারা কোস্টারিকায় চলে আসেন এবং স্থানীয় গির্জাগুলোর সঙ্গে যোগাযোগ শুরু করেন। সেইসব গির্জাগুলোতে নিয়মিত পরিবারগুলোকে তারা শিশুদের যত্ন নেওয়ার জন্য যুক্ত করতে থাকেন। যেসব শিশু তাদের আসল পরিবার থেকে বিচ্ছিন্ন হয়েছে, তাদের সাময়িকভাবে এসব পরিবারে রাখা হয়, যতক্ষণ না তাদের পরিবারকে খুঁজে বের করা যায় এবং প্রয়োজনীয় সাহায্য দেওয়া যায়। আর যখন কোনো শিশুকে তার আসল পরিবারের কাছে ফেরানো সম্ভব হয় না, তখন তাকে দীর্ঘমেয়াদে কাসা ভিভা পরিবারের কাছে রাখা হয়। কাসা ভিভা পরিবারের কাছে থাকা শিশুরা একটি যৌথ পরিবারের পরিবেশে বড় হওয়ার সুবিধা পায় যেখানে থাকে আত্মীয়স্বজন, স্থানীয় গির্জা এবং কাসা ভিভা কেন্দ্রের সহায়তা।

 বর্তমান 
বর্তমানে কোস্টারিকায় দুটি কাসা ভিভা সম্প্রদায় রয়েছে। একটি পূর্ব সান হোসেতে এবং আরেকটি গ্রেসিয়াতে। ভিভা নেটওয়ার্ক এবং টয়বক্সের সঙ্গে অংশীদারত্বের ভিত্তিতে তারা বলিভিয়া, পেরু, এল সালভাদোর, নিকারাগুয়া, মেক্সিকো এবং প্যারাগুয়েকে ভবিষ্যতের সম্প্রসারণের লক্ষ্যবস্তু হিসেবে চিহ্নিত করেছে।

 পরিবার ভিত্তিক আন্তর্জাতিক শিশু কল্যাণ সম্প্রসারণ 
 অনাথাশ্রমের বিকল্প 
বেসরকারি বা সরকারি অনাথাশ্রম যেটাই হোক না কেন প্রতিষ্ঠান হিসেবে পরিচালনা করতে অনেক খরচ হয়। ভালো অনাথাশ্রমগুলোতে প্রায়ই এতো বেশি শিশু পাঠানো হয় যে সেগুলো দ্রুত ভরে যায়। এতে যত্নের মান কমে যায় এবং প্রতিষ্ঠান ও কর্মীরা অতিরিক্ত চাপের মুখে পড়ে। যদিও শিশুদের শারীরিক চাহিদা পূরণ হয়, অনেক সময় তাদের মানসিক চাহিদা, ব্যক্তিগত গোপনীয়তা এবং নিজস্ব সংস্কৃতির সঙ্গে সংযুক্ত থাকার সুযোগ যথেষ্ট পরিমাণে থাকে না।Save The Children: A Last Resort  এ কারণে কাসা ভিভা এমন একটি কার্যক্রম গড়ে তুলতে শুরু করে, যা ইংল্যান্ড এবং যুক্তরাষ্ট্রের ফস্টার কেয়ার কাঠামোর মতো, তবে দুটি প্রধান পার্থক্য রয়েছে:
 গির্জা-ভিত্তিক  
 খুব সীমিত আর্থিক প্রণোদনা 
কিছু দেশে সরকার পরিচালিত ফস্টার কেয়ারে আর্থিক সুবিধা পরিবারগুলোর প্রধান উদ্দেশ্য হয়ে দাঁড়িয়েছে।Lifting the Veil on Foster Care কাসা ভিভা পরিবারগুলোর শিশুর যত্নের কিছু খরচ বহন করলেও তারা মূলত বাইবেলের শিক্ষা ও অনাথের প্রতি দায়িত্ববোধকে প্রধান অনুপ্রেরণা হিসেবে ধরে রাখে।

 পরিবারে বেড়ে ওঠা শিশু 
গবেষণায় দেখা গেছে, অনাথাশ্রমে বেড়ে ওঠা শিশুরা পরিবারভিত্তিক পরিবেশে বড় হওয়া শিশুদের তুলনায় শারীরিক, সংজ্ঞানীয়ভাবে এবং মানসিকভাবে ভালোভাবে বিকশিত হয় না।The House, The Street, Global Society: Latin American families and childhood in the twenty-first century

 তথ্যসূত্র 

বহিঃসংযোগ
কাসা ভিভা
কিডসঅ্যালাইভ
টয়বক্স
ভিভা নেটওয়ার্ক

বিষয়শ্রেণী:মানব বিকাশ
বিষয়শ্রেণী:শিশুতোষ সমাজকল্যাণ
বিষয়শ্রেণী:পরিবার